35. ΝΟΜΟΘΕΤ. ΔΙΑΤΑΓΜΑ υπ’ αριθ.397 της 29/30 Απρ.1974 (ΦΕΚ Α΄ 117) Περί εφαρμογής των περί Πρυτανικών Αρχών διατάξεων του Ν.Δ.672/70 «περί εκλογής των Πρυτανικών Αρχών και των Κοσμητόρων των Ανωτάτων Εκπαιδευτικών Ιδρυμάτων» και επί των Ανωτάτων Βιομηχανικών Σχολών Πειραιώς και Θεσσαλονίκης. Άρθρ.1.-1.Της Συγκλήτου των Ανωτάτων Βιομηχανικών Σχολών Πειραιώς και Θεσσαλονίκης προΐσταται Πρύτανις. 2.Αι περί του θεσμού του Αντιπρυτάνεως διατάξεις του Ν.Δ.672/70 εφαρμόζονται και επί των Ανωτάτων Βιομηχανικών Σχολών Πειραιώς και Θεσσαλονίκης κατά τροποποίησιν του άρθρ.9 αυτού. 3.Οι υπηρετούντες Κοσμήτορες των Ανωτάτων Βιομηχανικών Σχολών Πειραιώς και Θεσσαλονίκης, ονομάζονται από της ισχύος του παρόντος Πρυτάνεις των αντιστοίχων Ανωτάτων Εκπαιδευτικών Ιδρυμάτων. Η θητεία τούτων λήγει κατά τον χρόνον λήξεως της θητείας αυτών ως Κοσμητόρων. 4.Εντός προθεσμίας ενός μηνός από της ισχύος του παρόντος η Γενική Συνέλευσις των Καθηγητών των ως άνω Σχολών θέλει προβή εις την εκλογήν Αντιπρυτάνεως κατά τας διατάξεις του Ν.Δ.672/70 και δια χρονικόν διάστημα μέχρι λήξεως της θητείας του Πρυτάνεως. Άρθρ.2.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 